VSM Sklep II Kp 66146/2010
Sodna praksa višjih sodišč, 2021-02-15

mag. Aleksander Karakaš (preds.), Simona Skorpik (poroč.), Leonida Jerman

združitev kazni zapora - zavrnitev predloga

Sodišče prve stopnje je v napadanem sklepu pravilno pojasnilo, da ni zakonskih pogojev za združitev kazni 7 mesecev zapora, ki je bila obsojenemu xx izrečena s sodbo Okrožnega sodišča v Murski Soboti II K 62933/2019 z dne 27. 11. 2019 v zvezi s sodbo Višjega sodišča v Mariboru II Kp 62933/2019 z dne 12. 2. 2020, s kaznimi po sodbah, ki jih je že prestal in jih navaja v predlogu. Obsojenec je kaznivo dejanje po sodbi Okrožnega sodišča v Murski Soboti II K 62933/2019 z dne 27. 11. 2019 v zvezi s sodbo Višjega sodišča v Mariboru II Kp 62933/2019 z dne 12. 2. 2020, ki je postala pravnomočna 21. 2. 2020, storil 1. 9. 2019, kar je po tem, ko je že v celoti prestal zaporne kazni po sodbah, ki naj bi bile z navedeno kaznijo 7 mesecev zapora po njegovem predlogu združene in bi naj bila izrečena enotna zaporna kazen. Združitev te kazni s kaznimi, ki so že prestane, ni mogoča, sodišče prve stopnje pa je v sklepu tudi pravilno obrazložilo, kdaj se kazni zapora, izrečene v različnih sodbah, v nepravi obnovi postopka združi.

I. Pritožba obsojenega G.O. se kot neutemeljena zavrne.

II. Obsojenec se oprosti plačila sodne takse kot stroška pritožbenega postopka.

1. Okrožno sodišče v Murski Soboti je s sklepom III Ks 66146/2010 z dne 1. 12. 2020 na podlagi prvega odstavka 414. člena Zakona o kazenskem postopku (v nadaljevanju ZKP) kot neutemeljen zavrnilo predlog za združitev kazni, ki ga je vložil obsojeni G.O. 27. 10. 2020 ter obsojenca oprostilo plačila sodne takse.

2. Zoper sklep se je obsojenec pritožil. V pritožbi navaja, da je Zavodu za prestajanje kazni zapora M. v interesu, da ima enotno kazen zaradi osebnega načrta obravnave. Pritožbenemu sodišču predlaga, da sklep sodišča prve stopnje razveljavi in izreče enotno kazen, ali pritožbi ugodi tako, da zadevo vrne sodišču prve stopnje v ponovno obravnavo.

4. Sodišče prve stopnje je v napadanem sklepu pravilno pojasnilo, da ni zakonskih pogojev za združitev kazni 7 mesecev zapora, ki je bila obsojenemu G.O. izrečena s sodbo Okrožnega sodišča v Murski Soboti II K 62933/2019 z dne 27. 11. 2019 v zvezi s sodbo Višjega sodišča v Mariboru II Kp 62933/2019 z dne 12. 2. 2020, s kaznimi po sodbah, ki jih je že prestal in jih navaja v predlogu. Obsojenec je kaznivo dejanje po sodbi Okrožnega sodišča v Murski Soboti II K 62933/2019 z dne 27. 11. 2019 v zvezi s sodbo Višjega sodišča v Mariboru II Kp 62933/2019 z dne 12. 2. 2020, ki je postala pravnomočna 21. 2. 2020, storil 1. 9. 2019, kar je po tem, ko je že v celoti prestal zaporne kazni po sodbah, ki naj bi bile z navedeno kaznijo 7 mesecev zapora po njegovem predlogu združene in bi naj bila izrečena enotna zaporna kazen. Združitev te kazni s kaznimi, ki so že prestane, ni mogoča, sodišče prve stopnje pa je v sklepu tudi pravilno obrazložilo, kdaj se kazni zapora, izrečene v različnih sodbah, v nepravi obnovi postopka združi.

5. Obsojenec v pritožbi navaja opravilni številki odločb, in sicer „Okrajnega sodišča opr. št. II Kr 25676/2010 z dne 30. 8. 2019“ ter Ustavnega sodišča Republike Slovenije Up-4/95 z dne 19. 12. 1996, a ne pojasni, zakaj naj bi bili njuni odločitvi in razlogi primerljivi z odločitvijo v tem postopku.

6. Po obrazloženem, ker je sklep sodišča prve stopnje pravilen in zakonit, pritožba obsojenca pa neutemeljena, je pritožbeno sodišče o pritožbi odločilo tako, kot izhaja iz izreka tega sklepa (tretji odstavek 402. člena ZKP).

7. Iz istih razlogov kot sodišče prve stopnje je tudi pritožbeno sodišče obsojenca oprostilo plačila sodne takse (četrti odstavek 95. člena in prvi odstavek 98. člena ZKP).

Zakon o kazenskem postopku (1994) - ZKP  - člen 414, 414/1

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.